S-359/2012

Mál þetta, sem dómtekið var 5. desember 2012, er höfðað með ákæru útgefinni af lögreglustjóranum á Suðurnesjum 30. apríl 2012 á hendur K-kvk-þgf L-kvk-þgf M-kvk-þgf, kt. […], […], og B-kk-þgf H-kk-þgf Þ-kk-þgf, kt. […], […], fyrir eftirtalin brot.

I.

Gegn ákærðu K-kvk-þgf L-kvk-þgf, fyrir umferðarlagabrot, með því að hafa, aðfaranótt sunnudagsins 22. janúar 2012, ekið bifreiðinni SR606, af Tjarnargötu og inn á Hafnargötu, Reykjanesbæ, undir áhrifum ávana- og fíkniefna (amfetamín í blóði mældist 415 ng/ml).

Telst háttsemi þessi varða við 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

II.

Gegn ákærðu K-kvk-þgf L-kvk-þgf, fyrir umferðarlagabrot, með því að hafa, aðfaranótt mánudagsins 23. janúar 2012, ekið bifreiðinni SR606, norður Hafnargötu, skammt frá Faxabraut, Reykjanesbæ, undir áhrifum ávana- og fíkniefna (amfetamín í blóði mældist 315 ng/ml).

Telst háttsemi þessi varða við 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

III.

A.

Gegn ákærðu K-kvk-þgf L-kvk-þgf, með því að hafa, fimmtudaginn 1. mars 2012, ekið bifreiðinni SR606, af bifreiðaplani við Iðavelli 3 og norður Iðavelli, inn á Aðalgötu til austurs, uns lögregla stöðvaði bifreiðina við Aðalgötu 14a, Reykjanesbæ, undir áhrifum ávana- og fíkniefna (MDMA í blóði mældist 40 ng/ml, kókaín í blóði mældist 40 ng/ml og tetrahýdrókannabínól í blóði mældist 1,3 ng/ml).

Telst háttsemi þessi varða við 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

B.

Gegn báðum ákærðu, fyrir fíkniefnalagabrot, með því hafa, á sama tíma og greinir í ákærulið III A, haft í vörslum sínum, til sölu og dreifingar, samtals 8,14 g af kannabisefnum, er lögregla fann annars vegar við öryggisleit á ákærðu og hins vegar við leit á lögheimili ákærðu K-kvk-ef L-kvk-ef og dvalarstað ákærða B-kk-ef H-kk-ef að […]. Ákærða framvísaði við lögreglu á lögreglustöðinni við Hringbraut 130, Reykjanesbæ, 3,8 g af kannabisefnum í 4 pakkningum sem hún geymdi í brjóstahaldara sínum. Við leit lögreglu að […], fann lögregla 0,26 g af kannabisefnum á borðstofuborði við svefnsófa í stofu íbúðarinnar, 0,14 g af kannabisefnum í öskubakka á svefnsófa í stofu íbúðarinnar, 1,92 g af kannabisefnum í frystihólfi ísskáps í eldhúsi íbúðarinnar, 0,8 g af kannabisefnum ofan á fataskáp í svefnherbergi og 1,22 g af kannabisefnum í 2 pakkningum í leðurstól í stofu íbúðarinnar.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974.

Þess er krafist að bæði ákærðu verði dæmd til refsingar og til greiðslu alls sakarkostnaðar.

Þess er einnig krafist að ákærða K-kvk-nf L-kvk-nf verði dæmd til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006 og að gerð verði upptæk 8,14 g af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, auk þess sem ákærði B-kk-nf H-kk-nf verði dæmdur til að sæta upptöku á 102.500 kr., afrakstri fíkniefnasölu ákærða, samkvæmt heimild í 1. mgr. 69. gr. almennra hegningarlaga nr. 19/1940, sbr. 2. gr. laga nr. 149/2009, og 7. mgr. 5. gr. laga nr. 65/1974, sbr. 1. gr. laga nr. 60/1980, og 2. mgr. 14. gr. reglugerðar nr. 233/2001.

Hinn 4. júní 2012 var mál nr. 446/2012, sem var höfðað á hendur ákærða B-kk-þgf með ákæru útgefinni 22. maí 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Þar eru ákærða gefin að sök eftirtalin brot:

I.

Umferðarlagabrot, með því að hafa, fimmtudaginn 12. apríl 2012, ekið bifreiðinni SR606, vestur Reykjanesbraut, gegnt Innri-Njarðvík, Reykjanesbæ, sviptur ökuréttindum ævilangt og undir áhrifum ávana- og fíkniefna (tetrahýdrókannabínól í blóði mældist 1,7 ng/ml).

Telst háttsemi þessi varða við 1. mgr., sbr. 2. mgr., 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Umferðarlagabrot, með því að hafa, mánudaginn 16. apríl 2012, ekið bifreiðinni SR606, vestur Reykjanesbraut, inn á Stekk til norðurs og loks inn á bílastæði við verslun Bónus á Fitjum, Reykjanesbæ, sviptur ökuréttindum ævilangt og undir áhrifum ávana- og fíkniefna (tetrahýdrókannabínólsýra fannst í þvagi).

Telst háttsemi þessi varða við 1. mgr., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Hinn 8. júní 2012 var mál nr. 527/2012, sem var höfðað á hendur ákærðu K-kvk-þgf með ákæru útgefinni 5. júní 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Þar eru ákærðu gefin að sök eftirtalin brot:

I.

Umferðarlagabrot, með því að hafa, sunnudaginn 29. apríl 2012, ekið bifreiðinni SR606, búinni 4 nagladekkjum, Krýsuvíkurveg til norðurs og að Reykjanesbraut, Hafnarfirði, undir áhrifum ávana- og fíkniefna (amfetamín í blóði mældist 65 ng/ml og kókaín í blóði mældist 55 ng/ml). Er ákærða nam staðar við gatnamót Krýsuvíkurvegar og Reykjanesbrautar virti hún ekki forgang umferðar en fór um Reykjanesbraut, líkt og gefið er til kynna með umferðarmerkinu stöðvunarskylda, með þeim afleiðingum að bifreiðin fór utan í hægri hlið S-kk-ef H-kk-ef, kt. 030562-2679, er kom hjólandi á reiðhjóli, Reykjanesbraut til austurs. Við ákomuna missti S-kk-nf stjórn á reiðhjólinu og endaði utan vegar án þess að hljóta teljandi meiðsli.

Telst háttsemi þessi varða við 1. og 2. mgr. 25. gr., 1. mgr., sbr. 2. mgr., 45. gr. a, sbr. 5. gr., laga nr. 66/2006 og 59. gr., sbr. 1. mgr. 100. gr., umferðarlaga nr. 50/1987 og lið 16.02-(06) 16. gr. reglugerðar nr. 822/2004 um gerð og búnað ökutækja.

II.

Umferðarlagabrot, með því að hafa fimmtudaginn 10. maí 2012, ekið bifreiðinni SR606, Klapparstíg til suðurs, uns lögregla hafði afskipti af ákærðu við Klapparstíg 7, Reykjanesbæ, undir áhrifum ávana- og fíkniefna (amfetamín í blóði mældist 55 ng/ml og tetrahýdrókannabínól í blóði mældist 0,6 ng/ml).

Telst háttsemi þessi varða við 1. mgr., sbr. 2. mgr., 45. gr. a, sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar. Enn fremur er þess krafist að ákærða verði dæmd til sviptingar ökuréttar, skv. 101. og 102. gr. umferðarlaga nr. 50/1987, sbr. 18. gr. laga nr. 66/2006.

Ákærðu krefjast vægustu refsingar er lög leyfa. Þá krefst verjandi ákærðu hæfilegrar þóknunar sér til handa.

Ákæra 30. apríl 2012. Ákæruliður I og II. Umferðarlagabrot 22. og 23. janúar 2012.

Ákærða K-kvk-nf hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákæra 30. apríl 2012. Ákæruliður III A. Umferðarlagabrot 1. mars 2012.

Ákærða K-kvk-nf hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákæra 30. apríl 2012. Ákæruliður III B. Fíkniefnalagabrot 1. mars 2012.

Við yfirheyrslu hjá lögreglu 2. mars 2012 neitaði ákærða K-kvk-nf því að umrædd fíkniefni væru ætluð til sölu og dreifingar. Ákærða var beðin um að gera grein fyrir handskrifuðum listum með nöfnum og fjárhæðum, sem fundust í bifreiðinni SR606 og á heimili ákærðu, og lögregla ætlaði að væru skulda- og sölulistar vegna fíkniefnaviðskipta, en hún kaus að tjá sig ekki um þá og hvort hún hefði skrifað þá. Þegar gengið var á ákærðu og hún hvött til að tjá sig um listana sagði hún að þetta væri ekki rétt og hún vildi ekki tjá sig frekar. Þá kom fram í skýrslutökunni að ákærði B-kk-nf hefði aðgang að heimili hennar og að þar væri gestkvæmt.

Ákærði B-kk-nf var einnig yfirheyrður 2. mars 2012 og neitaði hann því að umrædd fíkniefni hefðu verið ætluð til sölu og dreifingar. Þá neitaði ákærði því að peningur sem fannst á honum væri ávinningur af fíkniefnasölu. Hann kvaðst hafa daginn áður, þ.e. 1. mars, tekið út 137.200 krónur í Landsbankanum á Laugavegi í Reykjavík. Um handskrifaða lista sem lögregla haldlagði á heimili ákærðu K-kvk-ef, sem var dvalarstaður ákærða, og í bifreiðinni SR606, sagði ákærði að hann kannaðist ekki við þá. Spurður hvort hann kannaðist við skriftina sagði hann: „Ég kannast við þessi nöfn en ég er ekki alveg að skilja. Ég held að þetta sé hennar skrift, K-kvk-ef.“

Fyrir dómi játuðu ákærðu fíkniefnalagabrot í umræddum ákærulið að öðru leyti en því að þau neita því að efnin hafi verið ætluð til sölu og dreifingar. Þá mótmælir ákærði B-kk-nf því að hann þurfi að sæta upptöku á 102.500 krónum.

Að mati dómsins er ástæða til að ætla að handskrifaðir listar, sem lögregla lagði hald á í bifreið ákærðu og á heimili ákærðu K-kvk-ef, sem jafnframt var dvalarstaður ákærða B-kk-ef, séu yfirlit yfir fíkniefnaviðskipti. Hins vegar liggur ekki fyrir rannsókn á rithönd eða rithandarsýni sem sýnir fram á að þetta sé rithönd ákærðu K-kvk-ef eða B-kk-ef og ekki er útilokað að listarnir stafi frá einhverjum sem hefur verið gestkomandi á heimili ákærðu eða í bifreiðinni, en þau hafa bæði lýst því að á heimilinu hafi verið gestkvæmt og þar hafi farið fram fíkniefnaneysla og margir hafi komið í bifreiðina. Ákærði B-kk-nf gaf þá skýringu hjá lögreglu á peningi sem hann var með við handtöku að hann hefði tekið hann út fyrr um daginn í tilteknu bankaútibúi en þessi skýring ákærða var ekki rannsökuð frekar. Að þessu virtu og þar sem um mánaðamót var að ræða og ákærði var á bótum er ósannað að um ávinning af fíkniefnasölu hafi verið að ræða.

Með vísan til alls framangreinds er ósannað að vörslur ákærðu á umræddum fíkniefnum hafi verið í sölu- og dreifingarskyni og er upptökukröfu á 102.500 krónur hafnað. Vörslur ákærðu á fíkniefnunum varða hins vegar við 2. gr., sbr. 5. og 6. gr., laga um ávana- og fíkniefni nr. 65/1974.

Ákæra 22. maí 2012. Umferðarlagabrot 12. og 16. apríl 2012.

Ákærði B-kk-nf hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákæra 5. júní 2012. Umferðarlagabrot 29. apríl og 10. maí 2012.

Ákærða K-kvk-nf hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Refsing og sakarkostnaður.

Ákærða K-kvk-nf er fædd […] 1988. Samkvæmt sakavottorði ákærðu hlaut hún ákærufrestun á árinu 2006, skilorðsbundið í tvö ár, fyrir þjófnað. Ákærða er nú sakfelld fyrir að hafa ekið undir áhrifum fíkniefna og önnur smávægilegri umferðarlagabrot og minni háttar fíkniefnalagabrot. Að þessu virtu og með vísan til 77. gr. almennra hegningarlaga nr. 19/1940 þykir refsing ákærðu hæfilega ákveðin 762.000 króna sekt til ríkissjóðs sem hún greiði innan fjögurra vikna frá birtingu dóms þessa að telja, en sæti ella fangelsi í 34 daga. Jafnframt skal ákærða svipt ökurétti í tvö ár og sex mánuði frá birtingu dóms þessa að telja. Þá skal ákærða sæta upptöku á fíkniefnum, sem lögregla lagði hald á, eins og nánar greinir í dómsorði.

Ákærði B-kk-nf er fæddur […] 1988. Samkvæmt sakavottorði ákærða gekkst hann hinn 30. september 2004 undir greiðslu sektar hjá sýslumanni vegna þjófnaðar. Hinn 22. mars 2005 var ákvörðun refsingar ákærða fyrir þjófnað frestað skilorðsbundið í tvö ár. Hinn 30. nóvember 2006 var ákærði dæmdur til greiðslu sektar, 100.000 króna, og sviptur ökurétti í 12 mánuði frá 8. janúar 2007 vegna ölvunaraksturs og ógætilegs aksturs. Hinn 8. janúar 2007 gekkst ákærði undir sektargreiðslu hjá lögreglustjóra, 85.000 krónur, fyrir hraðakstur, akstur án þess að vera með ökuskírteini meðferðis og annað minni háttar umferðarlagabrot. Jafnframt var ákærði sviptur ökurétti í fjóra mánuði. Hinn 14. maí gekkst ákærði undir þrjár lögreglustjórasáttir, samtals 185.000 krónur, fyrir brot gegn 1. mgr. 48. gr. umferðarlaga og í einu málinu einnig fyrir ógætilegan akstur. Hinn 23. maí 2007 var ákærði dæmdur til greiðslu sektar og sviptur ökurétti í tvö ár frá 8. maí 2008 fyrir ölvunarakstur og akstur sviptur ökurétti. Hinn 14. febrúar 2008 var ákærði dæmdur í fjögurra mánaða fangelsi fyrir gripdeild, sviptingar-, lyfja- og hraðakstur. Jafnframt var ákærði sviptur ökurétti ævilangt. Með dóminum var skilorðsdómurinn frá 22. mars 2005 dæmdur upp og ákærða gerð refsing í einu lagi fyrir bæði málin. Refsingin var ákvörðuð að hluta til sem hegningarauki við dóminn frá 23. maí 2007. Hinn 16. júní 2009 var ákærði dæmdur í 90 daga fangelsi fyrir ölvunarakstur og akstur sviptur ökurétti og var ævilöng ökuréttarsvipting áréttuð. Hinn 16. desember 2009 var ákærði dæmdur í 90 daga fangelsi fyrir hraðakstur og akstur sviptur ökurétti. Hinn 8. september 2010 var ákærði dæmdur í 60 daga fangelsi fyrir akstur sviptur ökurétti, ölvunarakstur og hraðakstur og var um hegningarauka við dómana frá 16. júní og 16. desember 2009 að ræða. Ævilöng ökuréttarsvipting ákærða var áréttuð. Hinn 23. febrúar 2011 var ákærði dæmdur í 10 mánaða fangelsi fyrir akstur sviptur ökurétti, ölvunarakstur, fíkniefnaakstur og fíkniefnalagabrot. Ævilöng ökuréttarsvipting ákærða var áréttuð. Hinn 29. júní 2011 var ákærði dæmdur í 30 daga fangelsi fyrir ölvunarakstur, akstur undir áhrifum fíkniefna, sviptingarakstur og fíkniefnalagabrot. Áréttuð var ævilöng svipting ökuréttar ákærða. Um var að ræða hegningarauka. Ákærða var veitt reynslulausn hinn 1. janúar 2012 í tvö ár á eftirstöðvum refsingar, 327 dögum. Með hliðsjón af sakaferli ákærða og með vísan til 65. gr. laga um fullnustu refsinga nr. 49/2005, sbr. 60. gr. almennra hegningarlaga nr. 19/1940, verður ákærða gerð refsing í einu lagi vegna brota sem hann er nú sakfelldur fyrir og eftirstöðva refsingar samkvæmt framangreindri reynslulausn. Þykir refsing ákærða hæfilega ákveðin fangelsi í átján mánuði. Þá er áréttuð ævilöng svipting ökuréttar ákærða. Einnig ber ákærða að sæta upptöku á fíkniefnum, eins og nánar greinir í dómsorði.

Með vísan til 219. gr. laga nr. 88/2008 um meðferð sakamála ber ákærðu K-kvk-þgf að greiða samtals 641.278 krónur í sakarkostnað og ákærða B-kk-þgf ber að greiða 193.936 krónur vegna blóðtökuvottorða og matsgerða Rannsóknastofu Háskóla Íslands í lyfja- og eiturefnafræði. Í ljósi þess að ákærðu K-kvk-nf og B-kk-nf eru sýknuð af því að hafa ætlað fíkniefni til sölu og dreifingar en játað alla aðra háttsemi sem þeim er gefin að sök ber þeim að greiða í sakarkostnað óskipt ¼ af þóknun verjanda síns, B-kk-ef H-kk-ef hrl., sem þykir hæfilega ákveðin, með hliðsjón af tímaskýrslu, 251.000 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði B-kk-nf H-kk-nf Þ-kk-nf sæti fangelsi í átján mánuði.

Áréttuð er ævilöng svipting ökuréttar ákærða B-kk-ef.

Ákærða K-kvk-nf L-kvk-nf M-kvk-nf greiði 762.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 34 daga.

Ákærða K-kvk-nf er svipt ökurétti í tvö ár og átta mánuði frá birtingu dóms þessa að telja.

Ákærðu, K-kk-nf og B-kk-nf, sæti upptöku á samtals 8,14 g af kannabisefnum, sem lögregla lagði hald á.

Ákærða K-kvk-nf greiði í sakarkostnað 641.278 krónur og ákærði B-kk-nf 193.936 krónur vegna blóðtökuvottorða og matsgerða. Þá ber ákærðu K-kvk-þgf og B-kk-þgf að greiða óskipt í sakarkostnað ¼ af 251.000 króna þóknun verjanda síns, B-kk-ef H-kk-ef hæstaréttarlögmanns, en ¾ greiðist úr ríkissjóði.

S-kvk-nf B-kvk-nf